คณะรัฐมนตรีไทย คณะที่ 62

คณะรัฐมนตรีไทย คณะที่ 62 (10 กรกฎาคม พ.ศ. 2562 – 1 กันยายน พ.ศ. 2566) เข้ารับตำแหน่งภายหลังการเลือกตั้งทั่วไปเมื่อวันที่ 24 มีนาคม พ.ศ. 2562 พ.ศ. 2562 ซึ่งไม่มีพรรคการเมืองใดครองเสียงข้างมากในรัฐสภาไทยอย่างเด็ดขาด พรรคพลังประชารัฐได้เป็นแกนนำจัดตั้งรัฐบาลผสม โดยรวบรวมเสียงจากพรรคการเมืองรวม 19 พรรค และเสนอชื่อ พลเอก ประยุทธ์ จันทร์โอชา ซึ่งขณะนั้นดำรงตำแหน่งนายกรัฐมนตรีและหัวหน้าคณะรักษาความสงบแห่งชาติ (คสช.) มาแล้วกว่า 5 ปี เป็นนายกรัฐมนตรีต่ออีกสมัย โดยได้รับพระบรมราชโองการโปรดเกล้าฯ แต่งตั้งเมื่อวันที่ 9 มิถุนายน พ.ศ. 2562
แม้ต่อมา พระบาทสมเด็จพระวชิรเกล้าเจ้าอยู่หัว จะมีพระบรมราชโองการโปรดเกล้าฯ แต่งตั้งเศรษฐา ทวีสิน เป็นนายกรัฐมนตรีคนที่ 30 เมื่อวันที่ 22 สิงหาคม พ.ศ. 2566 และแต่งตั้งคณะรัฐมนตรีชุดใหม่ในวันที่ 1 กันยายน ปีเดียวกัน แต่ในทางปฏิบัติ คณะรัฐมนตรีชุดที่ 62 ยังคงทำหน้าที่รักษาการจนถึงวันที่ 4 กันยายน พ.ศ. 2566 ก่อนที่คณะรัฐมนตรีชุดใหม่จะถวายสัตย์ปฏิญาณตนเข้ารับตำแหน่งในวันถัดมา
ประวัติ.
ก่อนมีการแต่งตั้งคณะรัฐมนตรี ในเดือนมิถุนายน 2562 มีข่าวการแย่งชิงตำแหน่งภายในพรรคพลังประชารัฐ โดยสมาชิกกลุ่มสามมิตรบางส่วน ได้แก่ สุริยะ จึงรุ่งเรืองกิจ, สมศักดิ์ เทพสุทิน และอนุชา นาคาศัยแถลงยืนยันว่าตนต้องได้รับตำแหน่งรัฐมนตรีตามโผในวันที่ 11 มิถุนายน ซึ่งหากไม่ตรงก็จะแสดงจุดยืนอีกครั้ง และมีข่าวกลุ่มสามมิตรพยายามเสนอญัตติขับไล่สนธิรัตน์ สนธิจิรวงศ์ เลขาธิการพรรคพลังประชารัฐ ออกจากตำแหน่ง เพราะ "เป็นภัยต่อความมั่นคงของพรรคและของรัฐบาลเป็นอย่างสูง ... ไม่ยึดโยงกับ ส.ส. ในพรรค ไม่เห็นหัว ส.ส. ในพรรคแม้แต่คนเดียว ... ท่านทำให้พรรคเราแตกแยก" ก่อนที่ต่อมากลุ่มสามมิตรจะยอมล้มข้อเรียกร้องของตนเองและยอมรับให้พลเอก ประยุทธ์ จันทร์โอชา จัดสรรคณะรัฐมนตรี โดยก่อนหน้านี้มีข่าวลือว่าจะมีการเปลี่ยนตัวหัวหน้าพรรคจาก อุตตม สาวนายน เป็นพลเอก ประยุทธ์ จันทร์โอชา
วันที่ 10 กรกฎาคม พ.ศ. 2562 พระบาทสมเด็จพระเจ้าอยู่หัวมีพระบรมราชโองการโปรดเกล้าฯ แต่งตั้งคณะรัฐมนตรีใหม่ โดยสมาชิกคณะรัฐมนตรีมาจากพรรคพลังประชารัฐ 18 คน (โควตาประยุทธ์ 7 คน, โควตากลางของพรรค 3 คน, โควตา กปปส. 2 คน, โควตากลุ่มสามมิตร 2 คน และโควตากลุ่มอื่น ๆ 4 คน) พรรคประชาธิปัตย์ 7 คน ภูมิใจไทย 7 คน ชาติไทยพัฒนา 2 คน รวมพลังประชาชาติไทย 1 คน และชาติพัฒนา 1 คน ซึ่งการจัดสรรจำนวนดังกล่าวมาจากสัดส่วน ส.ส. 3–7 คนต่อรัฐมนตรี 1 ตำแหน่ง ในจำนวนนี้มี 4 คนที่อยู่ระหว่างพิจารณาวินิจฉัยการขาดคุณสมบัติการเป็น ส.ส. จากกรณีถือครองหุ้นบริษัทสื่อโดยศาลรัฐธรรมนูญ ได้แก่ นายณัฏฐพล ทีปสุวรรณ นายสาธิต ปิตุเตชะ ม.ร.ว.จัตุมงคล โสณกุล และนายเทวัญ ลิปตพัลลภ
วันที่ 16 กรกฎาคม พ.ศ. 2562 เวลา 17:45 น. พลเอกประยุทธ์ จันทร์โอชา นายกรัฐมนตรี นำคณะรัฐมนตรีชุดใหม่จำนวน 36 คน เข้าเฝ้าทูลละอองธุลีพระบาท เพื่อถวายสัตย์ปฏิญาณก่อนเข้ารับหน้าที่
วันที่ 20 มีนาคม พ.ศ. 2566 เวลา 15:00 น. มีการประกาศพระราชกฤษฎีกายุบสภาผู้แทนราษฎร พ.ศ. 2566 ในราชกิจจานุเบกษา
รายชื่อรัฐมนตรี.
ภายหลังคณะรัฐมนตรีประยุทธ์ 2/1.
รัฐมนตรีจำนวน 6 ราย ได้ลาออกจากตำแหน่ง มีผลวันที่ 15 กรกฎาคม 2563 (1 ราย), วันที่ 16 กรกฎาคม 2563 (3 ราย) และวันที่ 21 กรกฎาคม 2563 (2 ราย) ดังนี้
ภายหลังคณะรัฐมนตรีประยุทธ์ 2/2.
รัฐมนตรีจำนวน 1 ราย ได้ลาออกจากตำแหน่ง มีผลวันที่ 2 กันยายน 2563
ภายหลังคณะรัฐมนตรีประยุทธ์ 2/3.
ศาลอาญามีคำพิพากษาให้รัฐมนตรี 3 ราย จำคุกระหว่างดำรงตำแหน่ง ส่งผลให้ทั้งสามพ้นสภาพการเป็นรัฐมนตรีทันที
ภายหลังคณะรัฐมนตรีประยุทธ์ 2/4.
รัฐมนตรีจำนวน 2 ราย พ้นจากความเป็นรัฐมนตรี มีผลวันที่ 8 กันยายน 2564 รัฐมนตรี จำนวน 1 ราย ได้ลาออกจากตำแหน่ง มีผลวันที่ 5 กันยายน 2565
ภายหลังคณะรัฐมนตรีประยุทธ์ 2/5.
ศาลฎีกามีคำพิพากษาตัดสิทธิทางการเมืองรัฐมนตรี จำนวน 1 ราย ส่งผลให้พ้นสภาพการเป็นรัฐมนตรีตั้งแต่วันที่ถูกสั่งระงับการปฏิบัติหน้าที่ และรัฐมนตรี จำนวน 4 ราย ได้ลาออกจากตำแหน่ง มีผลวันที่ 5 กันยายน 2565 (1 ราย) วันที่ 18 มกราคม 2566 (1 ราย) และวันที่ 17 มีนาคม 2566 (2 ราย)
ฉายารัฐบาล.
พ.ศ. 2562.
เป็นการตั้งฉายารัฐบาล, รัฐมนตรี และวาทะแห่งปีโดยผู้สื่อข่าวประจำทำเนียบรัฐบาลครั้งแรกในรอบ 6 ปี
ฉายารัฐบาล : รัฐเชียงกง
ฉายารัฐมนตรี :
วาทะแห่งปี : "อย่าเพิ่งเบื่อผมก็แล้วกัน ยังไงผมก็อยู่อีกนานพอสมควร" พลเอกประยุทธ์ จันทร์โอชา
พ.ศ. 2563.
ฉายารัฐบาล : VERY "กู้"
ฉายารัฐมนตรี :
วาทะแห่งปี : "ไม่ออก.. แล้วผมทำผิดอะไรหรือ" พลเอกประยุทธ์ จันทร์โอชา
พ.ศ. 2564.
ฉายารัฐบาล : ยื้อยุทธ์
วาทะแห่งปี : "นะจ๊ะ" พลเอกประยุทธ์ จันทร์โอชา
พ.ศ. 2565.
ฉายารัฐบาล : หน้ากากคนดี
วาทะแห่งปี : "เกลียดหรือไม่เกลียดก็ช่างคุณเถอะ เพราะผมไม่รู้อยู่แล้ว" พลเอกประยุทธ์ จันทร์โอชา